יחסי אוסטרליה–צ'ילה

יחסי אוסטרליה–צ'ילה הם יחסי החוץ בין אוסטרליה לצ'ילה. שתי המדינות נהנות מיחסי ידידות, שחשיבותן מתרכזת בתולדות ההגירה הצ'יליאנית לאוסטרליה. בשנת 2016 התגוררו באוסטרליה למעלה מ 26,000 ילידי צ'ילה.DFAT: Chile Country Brief שתי המדינות חברות בארגון שיתוף הפעולה הכלכלי באסיה-פסיפיק, בקבוצת קיירנס וב-OECD.

 היסטוריה 
כבר במאה ה-19 קיימו אוסטרליה וצ'ילה קשרים בלתי פורמליים, שכן אוסטרליה הייתה עדיין חלק מהאימפריה הבריטית. הצ'יליאנים הידועים הראשונים שהגיעו לאוסטרליה היו הנשיא והגולה הפוליטי, הגנרל רמון פרייר, שהגיע בשנת 1838.DFAT: Chile Country Brief ראש הממשלה השלישי של אוסטרליה, כריס ווטסון, נולד בוואלפאריסו, צ'ילה בשנת 1867, והיגר לאוסטרליה.

בשנת 1899 פתחה צ'ילה משרד קונסולרי בניוקאסל, ניו סאות' ויילס.DFAT: Chile Country Brief יחסים דיפלומטיים רשמיים כונוו ב-27 בדצמבר 1945 וצ'ילה שדרגה את משרדה הקונסולרי לנציגות דיפלומטית.Relaciones Bilaterales entre Chile y Australia (in Spanish) בשנת 1946 פתחה אוסטרליה נציגות דיפלומטית בסנטיאגו. בשנת 1968 שדרגה אוסטרליה את הנציגות הדיפלומטית שלה לשגרירות בצ'ילה, ובשנת 1969 שדרגה אף צ'ילה את נציגותה הדיפלומטית לשגרירות.

בראשית המאה ה-20 צ'יליאנים החלו להגר לאוסטרליה עם מפקד 1901 שהציג 90 מהגרים צ'יליאנים במדינה. ההגירה לאוסטרליה התגברה בשנות ה-70 לאחר ההפיכה הצ'יליאנית ב-1973, כאשר כמה אלפי צ'יליאנים עזבו את המדינה ונמלטו מרדיפות פוליטיות.DFAT: Chile Country Brief בדצמבר 1989 צ'ילה חזרה לדמוקרטיה. בשנת 1993 הפך הנשיא פטריסיו איילווין לראש המדינה הצ'יליאני הראשון שערך ביקור רשמי באוסטרליה.Speech at luncheon in Honour of his Excellency, Mr. Patricio Aylwin, President of the Republic of Chile, Parliament House-Canberra בשנת 2004 הפך ראש הממשלה ג'ון האוורד לראש הממשלה האוסטרלי הראשון שביקר בצ'ילה והשתתף בוועידת ה-APEC.

שתי המדינות רואות זו את זו כ"בעלות דעות דומות" בפורומים רב-צדדיים.Relaciones Bilaterales entre Chile y Australia (in Spanish) בשנת 2015, אוסטרליה וצ'ילה ציינו 70 שנה ליחסים דיפלומטיים.DFAT: Chile Country Brief

 ביקורים רשמיים 
שמאל|ממוזער| ראש ממשלת אוסטרליה, ג'וליה גילארד, עם נשיא צ'ילה, סבסטיאן פינירה, נפגש במהלך פסגת ה- APEC ביוקוהמה, יפן ; נובמבר 2010.
ביקורים ברמה גבוהה מאוסטרליה לצ'ילהDFAT: Chile Country Brief
 ראש הממשלה ג'ון האוורד (2004)
 המושל הכללי פיטר קוסגרוב (2016)

ביקורי נשיאות מצ'ילה באוסטרליהDFAT: Chile Country Brief
 הנשיא פטריסיו איילווין (1993)
 הנשיא ריקרדו לאגוס (2005)
 הנשיאה מישל בכלת (2007)
 הנשיא סבסטיאן פינירה (2012)

 הסכמים דו צדדיים 
שתי המדינות חתמו על מספר הסכמים דו צדדיים, כמו חוזה הסגרה (1996); הסכם לקידום הגנה והשקעות הדדיות (1999); הסכם לביטוח לאומי (2004); הסכם על תוכנית ויזת עבודה וחופשה (2005) והסכם למניעת מיסוי כפול (2013).DFAT: Chile Country BriefAcuerdos y tratados Bilaterales entre Chile y Australia 

 תחבורה 
קיימות טיסות ישירות בין אוסטרליה לצ'ילה עם חברות התעופה הבאות: LATAM צ'ילה וקנטאס.

 יחסי סחר 
בשנת 2016 הסתכם המסחר הדו-צדדי בין אוסטרליה וצ'ילה ב-1.4 מיליארד דולר.DFAT: Chile Country Brief הייצוא העיקרי של אוסטרליה לצ'ילה כולל: פחם, מכשירי מדידה וניתוח, מכונות וחלקים מיוחדים, וציוד וחלקים להנדסה אזרחית. הייצוא העיקרי של צ'ילה לאוסטרליה כולל: נחושת, פירות, עץ, עפרות ותרכיזיםTrade between Australia and Chile . בשנת 2017 אוסטרליה פתחה במשא ומתן על סחר חופשי עם צ'ילה. צ'ילה היא שותפת הסחר השלישית בגודלה של אוסטרליה באמריקה הלטינית. אוסטרליה היא המשקיעה הזרה השישית בגודלה בצ'ילה, והשקעותיה הסתכמו בסכום של מעל 6.34 מיליארד דולר אוסטרלי.

 נציגויות דיפלומטיות 
אוסטרליה מחזיקה בצ'ילה שגרירות בסנטיאגו דה צ'ילה בלבד, ואילו צ'ילה מחזיקה באוסטרליה שגרירות בקנברה ו-4 קונסוליות בבריסביין, מלבורן, פרת' וסידני.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ